Lüttjen Heinz

Lüttjen Heinz () is en Dörp in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln höört de Oort to de polietsche Oortschop Heinz.

 Geografie 

De Oort liggt op de Linnelner Geest. Dat Water ut dat Rebeed flütt över en lütten Beek na’n Gohbeek hen af.

De Naveröörd sünd Bennbössel in’n Noorden, Schepinkel un Sankt Pauli in’n Noordoosten, Egenbossel in’n Oosten, Lehrden un Groten Heinz in’n Süüdoosten, Goldborn in’n Süden, Veernermoor, Kükenmoor, Gohbeek un Neenkroog in’n Süüdwesten, Kohlenföör un Huxhaal in’n Westen un Schmomöhlen un Brouk in’n Noordwesten.

 Historie 

 Verwaltungsgeschicht 

In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Kerklinneln in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort höört von öllers bi de Gemeen Heinz mit bi, de an’n 1. Juli 1972 mit de Gemeenreform in Neddersassen Deel von de Gemeen Kerklinneln worrn is.

 Inwahnertall 

 Religion 

Lüttjen Heinz is evangeelsch-luthersch präägt un höört to dat Kaspel von de Petrus-Kark in Kerklinneln.

För de Kathoolschen is de St.-Josef-Kark in Veern tostännig.

De Oort hett en egen lüttjen Karkhoff.

 Kultur 

 Verenen 

Schüttensport warrt in’n Schüttenvereen Heinz bedreven.

 Weertschop un Infrastruktur 

För Lüttjen Heinz is de freewillige Füürwehr Heinz tostännig, de 1876 grünnt worrn is.

 Verkehr 

Dör Lüttjen Heinz löppt de Landsstraat 171, de in’n Noordoosten över Jeddingen na Visselhöövd geiht un in’n Süüdwesten över Kerklinneln na Veern. De L 171 warrt in Lüttjen Heinz von de Kreisstraat 22 krüüzt, de in’n Noordwesten na Bennbössel un Brouk geiht un in’n Süüdoosten na Groten Heinz un Idsen in’n Landkreis Heidkreis (dor K 126).

De nächste Autobahn is de Autobahn 27 (Afsnidd Bremen–Wasra). De Opfohrt 26 Veern-Oost is teihn Kilometer wied weg in’n Süüdwesten von Lüttjen Heinz an de L 171.

De nächste Bahnhoff is so bi ölven Kilometer wied weg in’n Noordoosten de Bahnhoff Visselhöövd an de Bahnlien Ülzen–Langwedel (inricht 1873). Bet 1987 hett dat ok in Bennbössel en Bahnhoff an düsse Bahnlien geven, de twee Kilometer in’n Noorden leeg. De Bahnhoff Veern an de Bahnlien Wunsdörp–Bremen liggt 14 Kilometer in’n Süüdwesten un is inbunnen in dat Nett von de Regio-S-Bahn Bremen/Neddersassen.

 Scholen 

De Kinner ut Lüttjen Heinz sünd fröher in Bennbössel na de Volksschool gahn. Vondaag gaht se in Bennbössel op de Lintler Geest-School.

 Lüüd 

De Rodenbörger Landraad Hermann Luttmann is 1957 in Lüttjen Heinz boren.

 Literatur 

 Willi Bunke: Us lütje Dörp. Geschichte der Ortschaften Groß und Klein Heins. Veern 2001

 Footnoten 

Kategorie:Oort
Kategorie:Landkreis Veern